Ar memestra gant ar merched sur a-walch, pa soñj din ne chellin biskoazh bezañ ken eürus, da betra klask ? Daoust ha ne vefe ket bezañ dizhonest eviti, ne vern piv e vefe an hi-se ? Keñveriañ a rin bepred, gouzout a ran, e-giz-se e yan en-dro, hag a feur ma yay an traoù e vo bravaet ma  eñvorennoù, peogwir e vezont bepred, hag e vo diaesoch diaesañbezañ a-live gant an eñvorennoù-se. Ret e vefe din mont gant forzh piv neuze ? Da zisoñjal ? Ne soñj ket din, ha forzh penaos nhellan ket ober-se, nhellan ket bezañ gant unan bennak hep karantez. Ar soñj hepken em laka diaes. Lavaret e vo din marteze e vez krouet ar garantez en amzer, hag eo ret din lezel an traoù da zont tamm ha tamm, hogen ken lent on ha ken daouarn-yod ma ne soñj ket din e vefe pasianted a-walch gant kalz tud.